AIIMS डॉक्टर की प्रेग्नेंट पत्नी को भी हुआ कोरोना, आइसोलेशन में रखा गया - aiims doctor pregnant wife also gets corona
Updated: 03 Apr, 2020 10:03 AM
2020-04-03T10:02:07+05:30
2020-04-03T10:03:56+05:30
देश में कोरोना वायरस के मामले काफी तेजी से बढ़ रहे हैं। पिछले 24 घंटे में देश में 235 नए केस सामने आए हैं जिससे अब भारत में कोरोना संक्रमित मरीजों की संख्या 2000 के पार चली गई है और 53 लोगों की मौत हो गई है। वहीं संक्रमित मरीजों का इलाज कर रहे डॉक्टर भी इसकी चपेट में आने लगे हैं। गुरुवार को एम्स का
नेशनल डेस्कः देश में कोरोना वायरस के मामले काफी तेजी से बढ़ रहे हैं। पिछले 24 घंटे में देश में 235 नए केस सामने आए हैं जिससे अब भारत में कोरोना संक्रमित मरीजों की संख्या 2000 के पार चली गई है और 53 लोगों की मौत हो गई है। वहीं संक्रमित मरीजों का इलाज कर रहे डॉक्टर भी इसकी चपेट में आने लगे हैं। गुरुवार को एम्स का एक रेजिडेंट डॉक्टर कोरोना वायरस की चपेट में आ गया, हालांकि उसकी कोई भी ट्रैवल हिस्ट्री नहीं थी। वहीं उस डॉक्टर के संपर्क में आने वाले सभी लोगों को क्वारंटाइन कर दिया गया है। दूसरी तरफ डॉक्टर की पत्नी का भी कोरोना टेस्ट पॉजिटिव आया है, वह प्रेग्नेंट हैं। उनको भी आइसोलेशन में रखा गया है।
डॉक्टर की पत्नी की डिलीवरी एम्स में ही होगी। एम्स के अधिकारियों ने कहा कि वेे उनकी डिलीवरी के दौरान एहितयात बरतेंगे और डॉक्टर इलाज के जो भी प्रोटोकॉल होते हैं उसका ध्यान रखेंगे। बता दें कि इससे पहले बुधवार को भी दिल्ली सरकार के मोहल्ला क्लीनिक के दो डॉक्टर कोरोना से संक्रमित पाए गए और सरदार पटेल अस्पताल का एक डॉक्टर भी कोरोना पॉजिटिव पाया गया। यह डॉक्टर न तो विदेश गया था और न ही संक्रमित मरीजों का इलाज कर रहा था। वह सिर्फ अपने भाई के संपर्क में आया था जो यूनाइटेड किंगडम से लौटा था। बता दें कि दिल्ली में पिछले 24 घंटे में कोरोना वायरस ‘कोविड-19 के 141 नये मामले सामने आने के कारण राष्ट्रीय राजधानी में कोरोना वायरस ‘कोविड-19’ से संक्रमितों की संख्या 293 तक पहुंच गई।